סרגיי איזגיאייב

**סרגיי דוידוביץ' איזגיאייב** (ברוסית :**Сергей Давидович Изгияев**; 22 בנובמבר 1922 – 27 ביולי 1972) היה חבר באיגוד הסופרים הסובייטי, מחבר של תשעה ספרי שירה וחמישה מחזות, וכן מתרגם של למעלה מ-30 שירים — תשעה מהם הופקו על ידי חברת התקליטים מלודיה ממוסקבה ויצאו על גבי תקליטים. הוא תרם לחיים התרבותיים של ברית המועצות במהלך אמצע המאה ה-20. הוא היה ממוצא יהודי ההרים.

## ביוגרפיה
סרגיי איזגיאייב נולד בכפר מיושקיור, בדרום־מזרח דרבנט שבדגסטן, על גדות נהר גיול'גריצ'אי. שמו המודרני של הכפר הוא ניוגדי. להוריו, דויד־חיים ולאה, היו שבעה ילדים – שלושה בנים וארבע בנות. מבין הבנים, סרגיי היה היחיד שזכה להגיע לבגרות; אחיו חיזגי מת בילדותו לאחר שנפל בטעות אל תוך תנור טנדור בוער, ואחיו גדמיל נפטר ממחלת טיפוס הבטן בגיל ההתבגרות. אחיותיו – שרה, מאזאלטו, תירסו ושושן – שרדו.

ימין|ממוזער|alt=סרגיי איזגיאייב עם אשתו שרה, 1968–69|סרגיי איזגיאייב עם אשתו שרה, 1968–69
סרגיי איזגיאייב החל לכתוב שירים כבר בילדותו. בשנת 1939 פרסם העיתון המחוזי "**הכוכב האדום**" (בשפת הג'והורי) מבחר משיריו. באותה שנה נישא שרה שמאילוב (1923–1978), שתוארה על ידי בני דורם כאישה יפה מאוד. רבים משיריו הליריים של איזגיאייב הוקדשו לה.

בבשנים 1940–1946 שירת סרגיי איזגיאייב בצבא, ובמהלך שירותו המשיך לכתוב ולפרסם בעיתונות הצבאית. לאחר שחרורו סיים את לימודיו במכללה פדגוגית, במקביל לעבודתו ברדיו המקומי. בשנת 1947 השתתף בקונגרס הראשון של סופרים צעירים בדגסטן. בתחילת שנות ה־60 השלים תואר שני בחינוך. משנת 1961 כיהן כיו"ר קולחוז וכראש מחלקת התרבות של הוועדה המבצעת במחוז דרבנט, לצד תפקידים נוספים. בשנת 1963 התקבל כחבר באיגוד הסופרים הסובייטיים.

בנוסף לכתיבת שירה, כתב סרגיי איזגיאייב מחזות עבור תיאטרון ג'והורי. הוא תרגם שירים ומחזות מרוסית, אווארית, אזרית ושפות נוספות אל ג'והורי, שפת האם שלו. בין יצירותיו המתורגמות נמנים הליברית של האופרה *[[לילא ומג'נון]]* מאת אוזייר חאג'יביוב, וכן שירים של מיכאיל לרמונטוב, סוליימן סטלסקי, גמזט צאדאסה, רסול גמזטוב ומשוררים נוספים. בנו של איזגיאייב, דוד, ציין במאמרו:

מלחינים דאגסטנים רבים, כגון באבא גולייב, ג'ומשוד אשורוב ויונו אבשלומוב, הלחינו מוזיקה לשירים המבוססים על שיריו של סרגיי איזגיאייב.

איזגיאייב הקדיש שירים רבים לרעייתו שרה, ובכללם "**אל האהובה**". הוא גם הקדיש את השיר "**בת סווטה**" לבתו הצעירה ביותר.

איזגיאייב נפטר ב-27 ביולי 1972 ונקבר בבית העלמין היהודי בדרבנט.

## משפחה
הבן הבכור ראשי (1947–2009) נפטר בדרבנט. הילדים – לאה (ליזה) ודוד וילדהם מתגוררים בארצות הברית.

רוספו (רוזה), סבטלנה וילדהן – חיים בישראל.

## ספרים
במהלך חייו של סרגיי איזגיאייב פורסמו תשעה ספרי שירה ומחזות פרי עטו. אלה כללו:
* (בג'והורי: Иму гъэлхэнд шолуминим) – אנחנו מגני העולם (1952)
* (בג'והורי: МэгIнигьой жовони) – שירי נעורים (1959)
בשנת 1959, יחד עם משוררים רבים נוספים, פרסם סרגיי איזגיאייב את שיריו באנתולוגיה ספרותית (בג'והורי: Сесгьой жовонгьо) – קולות הצעירים.
* (בג'והורי: Стихигьо) – שירים (1963)
* (בג'והורי: Фикиргьой шогьир) – מחשבותיו של משורר (1966)
* (בג'והורי: Суьгьбет э дуьлевоз) – שיחה עם הלב (1970)

## תרגומים
עבודת התרגום המשמעותית השנייה שלו הייתה תרגום פואמה באווארית בשם (בג'והורי:**«Буьлуьнде астарегьо»**) – "**כוכבים גבוהים**" (1968), מאת המשורר הלאומי של דאגסטן רסול גמזטוב.

## שירים שפורסמו לאחר מותו
* (בג'והורי: Муьгьбет ве гьисмет) – הגורל והאהבה (1972)
* (בג'והורי: Э иму ижире гIэдоти) – זהו המנהג שלנו (1977)
* (בג'והורי: Стихигьо ве поэма) – שירה ופואמה (1981)
* כתבים נבחרים (2002)

## קישורים חיצוניים
* 
* 

## הערות שוליים

קטגוריה:יהודי ההרים
קטגוריה:יהודים סובייטים
קטגוריה:משוררים סובייטים
קטגוריה:מחזאים רוסים
קטגוריה:מחזאים סובייטים
קטגוריה:מתרגמים סובייטים
קטגוריה:מתרגמים מרוסית
קטגוריה:משוררי ג'והורי
קטגוריה:מחזאי ג'והורי
קטגוריה:מתרגמים לג'והורי
קטגוריה:משוררים מדגסטן
קטגוריה:משוררים מדרבנט
קטגוריה:אנשים מדרבנט
קטגוריה:סובייטים שנולדו ב-1922
קטגוריה:סובייטים שנפטרו ב-1972